טטרסק

טטרסק (ברוסית: Татарськ; ביידיש: טאַטאַרסק) הוא כפר במחוז סמולנסק שבמערב רוסיה, בו התקיימה עד השואה קהילה יהודית גדולה.
 היסטוריה 
טטרסק הייתה מושבה חקלאית יהודית, שהוקמה במאה ה-19, ובתקופה הסובייטית שימשה כקולחוז יהודי, בו התגוררו כ-850 יהודים, רוב תושבי המקום. ביישוב פעלו שני בתי ספר יהודיים.

ב-28 ביולי 1941, במהלך מבצע ברברוסה, כבשו הגרמנים את היישוב, ומינו בו יודנרט, אשר חבריו נרצחו כעבור זמן קצר, לצד כ-20 גברים יהודים נוספים.

בסוף ספטמבר-תחילת אוקטובר 1941 הוקם ביישוב גטו, בו רוכזו בצפיפות רבה כ-600 יהודים. מעת לעת רצחו הגרמנים עשרות יהודים בגטו, וביצעו מעשי אונס בנשים היהודיות בו. תוך כחודש נרצחו כל יושבי הגטו.

 קישורים חיצוניים 




 הערות שוליים 

קטגוריה:רוסיה: עיירות יהודיות
קטגוריה:מחוז סמולנסק: יישובים